Lokalpolitiet i Frederikshavn har siden søndag uden ledt efter en polsk mand på 41 år, der sidst er set omkring midnat lørdag. Torsdag optrapper politiet dog efterforskningen og hunde og dykkere sættes ind. - Han var lørdag i byen med nogle landsmænd, og de ser ham sidste gang omkring midnat, hvor han forlader Buddy Holly. Hans rute mod hjemmet er langs havnen, og den har man gået nogle gange, men nu finkæmmer vi området med hunde og senere i dag vil dykkerne undersøge havnen, fortæller politikommissær Jens Møller Søgaard. Manden meldes savnet dagen efter, fordi hans hustru der bor i Polen ikke kan komme i kontakt med ham. De taler ellers sammen hver dag, og hun bliver derfor bekymret.

Referat:
Nordjyllands Politi leder efter 41-årig polsk mand, der har været væk siden natten til søndag.